Saturday, May 30th, 07:14:56
• Die moontlikheid is groot dat die moordenaar of moordenaars van die Swapo-aktivis adv. Anton Lubowski op grond van tegniese regspunte dalk nooit verhoor kan word nie.
• As 'n beklemtoning van die Nujoma-houvas op Swapo se politieke verteenwoordiging in die Regering sal byna die helfte van Swapo se verteenwoordigers in die nuwe Parlement deur die President aangewys word.
• Die uurglas vir die verkoop van die TCL-myne loop oor drie dae leeg wanneer 'n Australiese myngroep se voorleggingsreg verstryk en waarborge vir die koopsom op die tafel moet lê.
• Onverdraagsaamheid en selfverryking deur Swapo se topbestuur het die voormalige Adjunk-minister van Inligting en Uitsaaiwese, mnr. Ignatius Shixwameni, finaal oortuig om die party te verlaat.
• Vrae oor die wenslikheid van Namibië se jongsta para-militêre eenheid het Vrydag ontstaan toe pres. Sam Nujoma die Nasionale Jeugdiensskema in Windhoek ingehuldig het.
• Belasting op Toegevoegde Waarde (BTW) van 15 persent op algemene goedere kan teen die helfte van aanstaande jaar 'n werklikheid wees as plaasvervanger vir koopbelasting (AVB) en koopheffings (ASD).
• Regulasies vir die registrasie van mikroleners beweeg vanmiddag nog 'n stap nader aan inwerkingstelling met die voorsetting van die tweedelesingsdebat oor dié omstrede onderwerp in die Nasionale Vergadering.
• Die aarde se sesmiljardste inwoner is gister drie minute ná middernag in Sarajevo gebore.
• Twee vroue word elke uur in Namibië verkrag in 'n toenemende golf van geweld wat teen vroue en kinders aanrol.
• Vandeesweek se drastiese brandstofprysverhogings het skokgolwe deur Namibië se reeds sukkelende ekonomie gestuur.
• 'n Reuseklok sal binnekort in die Windhoekse middestad aangebring word om die laaste dae en minute tot die nuwe millennium af te tel.
Vrydag 15 Oktober 1999
• Geoffrey Mwilima, vermeende Caprivi-afstigtersrebel en voormalige DTA-parlementslid, het gister in die Grootfonteinse streekhof die volle gru-verhaal van sy marteling vroeg in Augustus op Katima Mulilo vertel.
• Verhoogde petrolpryse, 'n beweerde dosis venyn en 'n treksel onregverdigheid is die drie bestanddele in 'n sluimerende oorlog oor saamrygeleenthede tussen Rehoboth en Windhoek.
• 'n Ope uitnodiging is gerig aan alle Namibiërs met 'n belang in die grondkwessie om met voorstelle en kommentaar oor die wetsontwerp oor kommunale grondhervorming vorendag te kom.